DEN UDENRIGS- OG SIKKERHEDSPOLITISKE KOMITÉS AFGØRELSE EUPM/1/2011
af 16. december 2011
om forlængelse af mandatet for missionschefen for Den Europæiske Unions politimission i Bosnien-Hercegovina (EUPM BiH)
(2011/864/FUSP)
DEN UDENRIGS- OG SIKKERHEDSPOLITISKE KOMITÉ HAR -
under henvisning til traktaten om Den Europæiske Union, særlig artikel 38, stk. 3,
under henvisning til Rådets afgørelse 2011/781/FUSP af 1. december 2011 om Den Europæiske Unions politimission (EUPM) i Bosnien-Hercegovina (BiH) (1), særlig artikel 10, stk. 1, og
ud fra følgende betragtninger:
(1)
I henhold til afgørelse 2011/781/FUSP bemyndiges Den Udenrigs- og Sikkerhedspolitiske Komité (PSC) til i overensstemmelse med traktatens artikel 38, stk. 3, at træffe de relevante afgørelser med henblik på at udøve politisk kontrol med og strategisk ledelse af EUPM BiH, herunder især at træffe afgørelse om udnævnelse af en missionschef.
(2)
Den 24. oktober 2004 udnævnte PSC ved afgørelse 2008/835/FUSP (2) Stefan FELLER som missionschef for EUPM BiH. Hans mandat blev forlænget ved afgørelse 2009/958/FUSP (3) indtil den 31. december 2010 og efterfølgende ved afgørelse 2010/754/FUSP (4) indtil den 31. december 2011.
(3)
Ved afgørelse 2011/781/FUSP forlængede Rådet bl.a. varigheden af EUPM BiH indtil den 30. juni 2012.
(4)
Den 7. december 2011 foreslog Unionens højtstående repræsentant for udenrigsanliggender og sikkerhedspolitik PSC at forlænge mandatet for Stefan FELLER som missionschef for EUPM BiH med yderligere seks måneder indtil den 30. juni 2012 -
VEDTAGET DENNE AFGØRELSE:
Artikel 1
Mandatet for Stefan FELLER som missionschef for Den Europæiske Unions politimission i Bosnien-Hercegovina (EUPM BiH) forlænges hermed fra den 1. januar 2012 indtil den 30. juni 2012.
Artikel 2
Denne afgørelse træder i kraft på dagen for vedtagelsen.
Udfærdiget i Bruxelles, den 16. december 2011.